Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: célját szolgáló név- és lakcímadatok kezelésérõl szóló 1995. évi CXIX. törvény (a továbbiakban: Dmtv.) 13. §-ának
Paragraph Index: 1208

(3) bekezdése szerint az érintett név- és lakcímadatait, valamint egyéb személyes adatait és az általa nyújtott információkat csak akkor lehet együttesen feldolgozni, tárolni, ha az érintett ehhez írásban külön és kifejezetten hozzájárul. A fenti kérdõív esetében ilyen hozzájárulásról nem beszélhetünk, tehát a tájékoztatás céljából megadott adatokat és az egyéb információkat nem lehet együtt gyûjteni, feldolgozni. Az adatkezelõ a rendelkezésre álló név- és lakcímadatokat a kapcsolatfelvételen kívül egyéb célra csak az érintett írásbeli hozzájárulásával használhatja fel (Dmtv. 13. §). Ön válaszában arról tájékoztatott, hogy a személyes adatok feldolgozása nem a kutatási kérdõívvel együtt történik, és a kitölthetõ adatív levágható. Nem tájékoztatott viszont arról, hogy biztosítják-e a kutatásban részt vett személyek teljes anonimitását, megakadályozzák-e a késõbbi azonosíthatóságot azzal, hogy a kérdõívre adott válaszok és a személyek közötti kapcsolat nem állítható helyre. Vagyis kérdéses, hogy a kutatási kérdõív adataitól ténylegesen le is választják-e a név- és lakcímadatokat tartalmazó részt, vagy pedig ezeket vagy a kérdõíves adatokat csupán kilistázzák, számítógépes adatbázisba rendezik. Kérdéses továbbá, hogyan gondoskodnak az adatok biztonságáról a kérdõívek beküldése során, ugyanis a kitöltött kérdõíveket az iskolaigazgató/tanárok gyûjtik össze, továbbítják az azokat feldolgozó szervnek vagy a kutatás szervezõjének. Fennáll az a lehetõség azonban, hogy a tanár betekintsen a kérdõívekbe, és ezáltal tudomást szerezhet az egyes tanulók válaszairól, véleményérõl, értékítéletérõl. Erre azonban a tanároknak nincs felhatalmazásuk, tehát ilyen esetekben jogellenesen jutnak hozzá az információkhoz. A polgári törvénykönyv 12/A. §-a az alábbiakat tartalmazza: „(2) A korlátozottan cselekvõképes kiskorú nyilatkozatának érvényességéhez – ha jogszabály kivételt nem tesz – törvényes képviselõjének beleegyezése vagy utólagos jóváhagyása szükséges. …

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes